Christian Albrecht Jakhelln

Christian Albrecht Jakhelln (født 31. desember 1863 i Bodø, død 7. mai 1945 samme sted) var en norsk forretningsmann og politiker (H). Han var ordfører i Bodø i 10 1/2 år fordelt på 1899-1900, 1902, 1908-10, 1917 og 1919-22, samt varaordfører i 7 1/2 år. I 1922-24 var han vararepresentant på Stortinget, innvalgt for kjøpstedene i Nordland, Troms og Finnmark, og møtte for Karl Marenius Ivarsson og Johan Henrik Rye Holmboe.

Jakhelln arbeidet fra 1879 i farens firma Christian Jakhelln, som var oppkalt etter farfaren, forretningsmannen og politikeren Christian Albrecht Jackhelln, men oppholdt seg også flere år i utlandet. Han var medeier i firmaet fra 1895. I årene 1896-1917 var han russisk visekonsul. Jakhelln var medlem av Bodø bystyre fra 1896 til 1931. På Stortinget var han medlem i Lagtinget og universitets- og fagskolekomiteen i 1922 og konstitusjonskomiteen i 1923-24.
Se Jakhelln (slekt)

Referanser

 Kilder 
 Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 365-366, digitalisert av Nasjonalbiblioteket)
 Biografi hos Norsk samfunnsvitenskapelig datatjeneste (besøkt 14. oktober 2012)
 Axel Coldevin: Bodø  by 1816-1966''

Eksterne lenker 
 

Ordførere i Bodø
Høyre-ordførere i Nordland
Vararepresentanter til Stortinget
Personer fra Bodø kommune
Jakhellnslekten